open-index/open-wikipedia-markdown huggingface dataset:
Beck (hudobník)

**Beck Hansen** (rodený **Bek David Campbell**, * 8. júl 1970) je americký hudobník, skladateľ a multi-inštrumentalista známy pod umeleckým menom **Beck**. Pre svoju pop artovú koláž hudobných štýlov, rôznorodé a ironické texty, postmodernú kompozíciu zahŕňajúcu samplovanie, bicí automat, živý orchester a rôzne efekty, je uznávaný kritikmi a je považovaný za jedného z najinovatívnejších a najkreatívnejších predstaviteľov alternatívneho rocku v deväťdesiatych rokoch a prvej dekáde 21. storočia. Je najznámejší hlavne svojím zlomovým hitom „Loser“ z roku 1994.

## Diskografia
* *[[Golden Feelings]]* (1993)
* *[[Stereopathetic Soulmanure]]* (1994) 
* *[[Mellow Gold]]* (1994) 
* *[[One Foot in the Grave (album)|One Foot in the Grave]]* (1994) 
* *[[Odelay]]* (1996)
* *[[Mutations (album)|Mutations]]* (1998)
* *[[Midnite Vultures]]* (1999)
* *[[Sea Change (album)|Sea Change]]* (2002)
* *[[Guero]]* (2005)
* *[[The Information]]* (2006)
* *[[Modern Guilt]]* (2008)
* *Morning Phase* (2014)
* *Colors* (2017)
* *Hyperspace* (2019)

## Referencie

## Iné projekty

## Zdroj
* 

Kategória:Rockoví speváci USA
Kategória:Rockoví gitaristi USA
Kategória:Rockoví basgitaristi USA
Kategória:Rockoví klávesisti USA
Kategória:Rockoví bubeníci USA
Kategória:Folkoví speváci USA
Kategória:Folkoví gitaristi USA
Kategória:Folkoví basgitaristi USA
Kategória:Folkoví klávesisti USA
Kategória:Folkoví bubeníci USA
Kategória:Speváci-skladatelia USA
Kategória:Skladatelia modernej hudby USA
Kategória:Držitelia ceny Brit Award
Kategória:Držitelia ceny Grammy
Kategória:Žijúci ľudia
Kategória:Osobnosti z Los Angeles
Tuluman

**Tuluman** je menší ostrov vulkanického pôvodu, nachádzajúci sa v súostroví Ostrovy admirality, asi  južne od ostrova Lou. Ostrov je tvorený prevažne ryolitovými lávami a vznikol počas erupcie v rokoch 1953 až 1957. Lávy a pyroklastiká rovnakého veku sa dajú nájsť aj na ostrove Lou a celý komplex pravdepodobne predstavuje vyčnievajúce okraje masívnejšej podmorskej kaldery. Ryolitové obsidiány podobného zloženia ako na Tulumane sa dajú nájsť aj na vzdialenejších ostrovčekoch Pam Lin a Pam Mandian.

## Externé odkazy
* www.volcano.si.edu  – ostrov Tuluman na Global Volcanism Program 

Kategória:Ostrovy Papuy-Novej Guiney
Kategória:Sopky Papuy-Novej Guiney
Kategória:Komplexné vulkány
John Denver

thumb|Pamätník Johna Denvera
**John Denver**, vlastným menom **Henry John Deutschendorf, Jr**, (* 31. december 1943, Roswell, Nové Mexiko, USA – † 12. október 1997 Pacific Grove, Kalifornia) bol americký country/folkový spevák a skladateľ a folkrockový hudobník. 

Bol jedným z najpopulárnejších umelcov sedemdesiatych rokov, pokiaľ ide o predaj nahrávok. Nahral a vydal okolo 300 piesní, z ktorých približne 200 sám zložil. Piesne ako „Leaving On a Jet Plane“ (1967), „Take Me Home, Country Roads“ (1971), „Rocky Mountain High“ (1972), „Sunshine on My Shoulders“ (1973), „Thank God I'm a Country Boy“(1974), „Annie's Song“ (1974) a „Calypso“ (1975) sú známe po celom svete. Denver bol nazývaný "básnikom pre planétu", "syn matky prírody" (odvodené od piesne The Beatles „Mother's Nature Son“, ku ktorej vytvoril cover verziu) a "najlepší priateľ piesne".

V roku 1994 publikoval svoju vlastnú autobiografiu *Take Me Home*. V roku 1996 bol uvedený do skladateľskej siene slávy. 

Zomrel 12. októbra 1997 vo veku 53 rokov, keď jeho lietadlo Rutan Long-EZ havarovalo a padlo do zálivu Monterey Bay neďaleko mesta Pacific Grove v USA štáte Kalifornia.

## Externé odkazy
* oficiálna stránka 

## Zdroje
* 

Kategória:Country speváci USA
Kategória:Folkoví speváci USA
Kategória:Country gitaristi USA
Kategória:Folkoví gitaristi USA
Kategória:Skladatelia modernej hudby USA
Kategória:Osobnosti z Nového Mexika
Kategória:Obete leteckých nehôd
Sóiči Noguči

**Sóiči Noguči** (* 15. apríl 1965, , ) je japonský astronaut, zamestnanec japonskej kozmickej agentúry JAXA. Roku 2005 uskutočnil krátkodobý kozmický let na Medzinárodnú vesmírnu stanicu (ISS). V decembri 2009 do vesmíru odštartoval druhýkrát, tentoraz na pol roka. 

## Život
### Inžinier
Sóiči Noguči sa narodil v Jokohame, detstvo prežil v blízkom meste Čigasaki. Vyštudoval Tokijskú univerzitu - bakalárom sa stal v roku 1989, magistrom v roku 1991. Po škole pracoval v spoločnosti  (IHI).  

### Kozmonaut
V máji 1996 bol vybraný medzi astronautov oddielu JAXA. Od augusta 1996 prechádzal všeobecným výcvikom v Johnsonovom stredisku NASA v Houstone. V apríli 1998 získal kvalifikáciu letového špecialistu raketoplánu. Potom zostal v Houstone v oddelení užitočného nákladu a modulov (). Júl - august 1998 strávil na stáži v Stredisku prípravy kozmonautov (CPK) vo Hviezdnom mestečku. 

thumb|left|Sóiči Noguči na svojej prvej vesmírnej vychádzke, 30. júla 2005 
V apríli 2001 bol určený do posádky letu STS-113 plánovaného na júl 2002, neskôr bol preradený na let STS-114 určeného na apríl 2003. Po mnohých odkladoch vzlietol raketoplán Discovery na Medzinárodnú vesmírnu stanicu (ISS) až 26. júla 2005. Let STS-114 trval 13 dní, 21 hodín, 32 minút. Počas letu vykonal Noguči tri výstupy do otvoreného vesmíru s celkovou dĺžkou 20 hodín a 5 minút. 

Od januára 2006 sa v CPK pripravoval na dlhodobý let na ISS, v auguste 2006 bol predbežne určený za náhradníka Kóičiho Wakatu v Expedícii 16 na ISS a začal prípravu na let Sojuzom, ale čoskoro bol z posádky odvolaný. V dňoch 16. - 27. januára 2007 absolvoval so Saližanom Šaripovom výcvik na prežitie v lesoch za Moskvou. Od februára 2007 sa vrátil k úlohe náhradníka Wakatu, tentoraz v Expedícii 18, so štartom v marci 2009. 

V máji 2008 JAXA oznámila zaradenie Nogučiho do posádky Expedície 22/23 so štartom v Sojuze TMA-17 v decembri 2009.  K stanici odštartoval s kolegami Olegom Kotovom a Timothy Creamerom 20. decembra 2009. Po 163 dňoch 5 hodinách a 33 minútach kozmického letu bezpečne pristál v Kazachstane v návratovej kapsuli tej istej lode. 
     
Sóiči Noguči je ženatý, má dve deti.

## Referencie


## Iné projekty

## Externé odkazy
* 
* Noguči na stránkach SPACE 40
* Noguči na stránkach MEK

Kategória:Japonskí kozmonauti
Peugeot 308

**Peugeot 308** je osobný automobil nižšej strednej triedy výrobcu Peugeot. Oficiálne bol predstavený 5. júna 2007 v Barcelone. Predaj začal 20. septembra 2007. 

Motorizáciu predstavovali štyri benzínové a tri dieselové motory. Benzínové motory 1,4i 70kW, 1,6i 88kW ako aj dva turbomotory 1,6i 110kW (103kW v kombinácii so 4-stupňovou automatickou prevodovkou) a 128kW. Dieselové motory 1,6 HDi 66kW a 80kW ako aj 2,0 HDi 100kW. Tri zo siedmich motorov sú vybavené 5-stupňovou prevodovkou, zvyšné dva silnejšie dieselové motory a silnejší benzínový motor majú 6-stupňovú prevodovku.

V spojení so 175 koňovou benzínovou verziou motora je peugeot 308 vybavený agresívnejšou prednou časťou a športovými doplnkami. Kombiverzia (SW) 308 prišla na trh začiatkom jari 2008, a tak isto ako jej predchodca Peugeot 307 SW bola vybavená sklenenou panoramatickou strechou. Kabriolet 308 CC je na trhu od začiatku jari 2009.

V roku 2011 dostal Peugeot 308 a jeho verzie 308 SW a 308 CC facelift, ktorý priniesol mnohé exteriérové a interiérové zmeny.

## Ďalšie verzie karosérií

Súbor:Peugeot 308 3-Türer rear-1.JPG|Peugeot 308 trojdver(od 2007)
Súbor:Peugeot 308 Facelift 2012.jpg|alt=Peugeot 308 petdver (od 2011)|Peugeot 308 5D (facelift od 2011)
Súbor:Peugeot 308 SW 20090614 rear.JPG|Peugeot 308 SW(od 2008)
Súbor:Peugeot 308 CC 20090809 rear.JPG|Peugeot 308 CC(od 2009)
Súbor:Peugeot RCZ Heck.JPG|Peugeot 308 RCZ(od 2010) 


## Motory
**Benzínové motory:**

* VTi = (Variable valve lift and Timing injection)
* THP = (Turbo High Pressure)

**Dieselové motory:**

## 308 CC
thumb|right|Peugeot 308 CC
thumb|right|Zadná časť 5-dverovej 308

308 CC nastúpilo v marci 2009. Je to štvormiestny automobil typu Coupé-Cabriolet s elektro-hydraulickou sklápatelnou strechou. Peugeot 308 CC bol ponúkaný najskôr s dvomi motormi a to s benzínovým 1,6i a dieselovým 2,0 HDi. Od júla prišiel nový prepracovaný dieselový 1,6 HDi motor s 82 kW ako aj benzínový 1,6i Turbo so 110 kilowatovým výkonom. Benzínové verzie spolupracovali s 5-stupňovou prevodovkou, VTi malo aj 6-stupňovú prevodovku a pre 150 koňovú verziu bola v ponuke aj 6-stupňová automatická prevodovka. Oba dieselové motory boli dodávané so 6-stupňovou prevodovkou a 2,0 HDi aj so 6-stupňovou automatickou prevodovkou.

**Zážihové**
* 1.6 16V VTi 88 kW (120 k); od 03/2009
* 1.6 16V THP 110 kW (150 k); od 07/2009

**Vznetové**
* 1.6 16V HDi FAP (Filtre à particules) 82 kW (112 k); od 07/2009
* 2.0 16V HDi FAP 103 kW (140 k); od 03/2009

## Modelové zmeny 2009
Pre rok 2009 bol Peugeot 308 technicky prepracovaný. Dizajn zostal nezmenený. Na 2.0 HDi motore bol zvýšený výkon na 104 kW a spĺňa emisnú normu EURO 5 a priemerná spotreba sa znížila na 5,3 l/100 km.

Motor 1.6i THP 112 kW spotrebuje vďaka novej 6-stupňovej prevodovke a ľahkým hliníkovým diskom 7,0 l/100 km.

## Iné projekty

## Zdroj
* 

308
Kategória:Automobily nižšej strednej triedy
Rýchlostná kanoistika

**Rýchlostná kanoistika** je vodný šport prevádzkovaný na pokojných stojatých, alebo mierne tečúcich vodách, ktorého cieľom je prejsť s loďou stanovenú vzdialenosť v čo najkratšom čase. Po prvýkrát sa rýchlostná kanoistika objavuje ako demonštračný šport na olympijských hrách v Paríži v roku 1924. Od roku 1936 je oficiálnou disciplínou hier.

## Na Slovensku
Na Slovensku existuje Slovenský pohár v rýchlostnej kanoistike, organizovaný Slovenským zväzom rýchlostnej kanoistiky (SZRK) a  existuje viacero pretekov v rýchlostnej kanoistike:
* MSR - Maratón, krátke a dlhé trate - Zemník a Novácke jazero + kontrolné preteky seniorov a juniorov
Pravidelné organizovanie Medzinárodnej Regaty na Zemníku a Súťaže olympíjskych nádejí.

Ostatné preteky na Slovensku:

* Novácka 500-vka
* Rudno cup
* Pohár Slávie UK-Matochov Memoriál
* Samária cup-Gálisov Memoriál
* Veľká cena Komárna
* Pohár Interu
* Hargašov memoriál
* Trenčianska regata
* Pohár SNP/Piešťanská regata
* Rozlúčkové preteky/Tortové preteky


Kategória:Kanoistika
Kategória:Olympijské športy
Kategória:Vodné športy
Baluan

**Baluan** je najjužnejší ostrov súostrovia Ostrovy admirality, patriaceho pod správu Papuy-novej Guiney.  široký ostrov je vulkanického pôvodu, predstavuje vrchol pleistocénneho stratovulkánu s pomerne zachovaným centrálnym kráterom s priemerom približne  a viacerými parazitickými krátermi. Na rozdiel od horninového zloženia okolitých ostrovov súostrovia, ktoré sú tvorené prevažne kyslými vulkanitmi, v stavbe Baluanu prevládajú bazalty. Niektoré z parazitických kráterov pravdepodobne eruptovali v holocéne.

## Externé odkazy
* www.volcano.si.edu   ostrov Baluan na Global Volcanism Program 

Kategória:Ostrovy Papuy-Novej Guiney
Kategória:Sopky Papuy-Novej Guiney
Kategória:Stratovulkány
Kategória:Vyhasnuté sopky
Peugeot 104

**Peugeot 104** bol miniautomobil od Peugeotu, ktorý sa vyrábal od roku 1972 až do roku 1988. Najskôr bol v prevedení iba ako 4-dverový s malým batožinovým priestorom, ale nasledujúci rok pribudol aj 3-dverový (oficiálne: Coupé) so skráteným rázvorom. V priebehu roka 1976 boli k dispozícii za príplatok na 4-dverovú verziu piate dvere, vďaka ktorím sa zo 104 stala 5-dverová verzia.

104 mala premiéru s novo vyvinutým hliníkovým, štvorvalcovým motorom, kde motor a prevodovka mali spoločnú olejovú náplň a valce boli naklonené pod 72 stupňovým uhlom smerom dozadu. Motor s obsahom 954 cm³ mal výkon 45 k a ďalší motor o objeme 1.124 cm³ mal 50 k. Motory s obsahom 1.360 cm³ boli vo výkonových verziách so 60, 72 a 79 k.

## Ďalšie varianty

V roku 1975 vyvinul Peugeot na rozšírenie tejto triedy štvordverový sedan a štvordverové kombi ktoré, ale skončili ako prototypy a do výroby sa nedostali.

Zadnú časť sedanu 104 neskôr dostal Talbot-model Solara a Tagora.

## Sesterské modely
### Citroën LN a LNA

V roku 1976 predstavil PSA Citroën LN, pre ktorý použil karosériu zo stoštvorky, kde sa nachádzal trochu modifikovaný dvojvalcový motor Dyane, prevzatý z vozidla Citroën 2CV. Motor mal tri namiesto dvoch ložísk kľukového hriadeľa a elektronické zapaľovanie.

V roku 1978 prišiel LN už ako Citroën LNA so štvorvalcovými motormi Peugeot, ale iba s výkonovými verziami 45 a 50 k (Peugeot 104 mal až 79 k a neskôr dokonca 93 k). LN(A) bol ponúkaný iba v trojdverovej verzii s krátkym rázvorom. Pre zákazníkov Citroënu, ktorí chceli päťdverovú verziu, bol postavený na platforme 104 Citroën Visa.

### Talbot Samba

V roku 1982 vznikol Talbot Samba, iba ako trojdverová verzia, ale s kompletnou ponukou motorov. Talbot Samba bolo ako jediné z troch popisovaných vozidiel v ponuke aj ako kabriolet, ktorý bol od Pininfarina.

## Koniec výroby a nástupcovia
Následovníci boli Citroën AX od roku 1986 a Peugeot 205 od roku 1983.

## Zdroj

## Iné projekty

104
Kategória:Miniautomobily
Slovnaft extraliga 2006/2007

**Slovnaft extraliga 2006/2007** bola štrnástou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále družstvo Dukla Trenčín 4:0 na zápasy v sérii hranej na 4. víťazné zápasy. Nevypadol nikto. Postúpil iba MHK SkiPark Kežmarok keďže súťaž mala mať od nasledujúceho ročníka 11 regulárnych účastníkov a tiež výber Slovenska do 20 rokov.

## Konečná tabuľka základnej časti

## Play-off
### Pavúk

### Štvrťfinále

* **[[HC Košice]]** – HK 36 Skalica  4:1  (**6:1**, **1:2sn**, 4:1, 5:4sn, **5:1**)
* **[[HKm Zvolen]]** – HK Dynamax Oil Nitra 4:2 (**1:3**, **2:3sn**, 7:3, 4:3sn, **2:1**, 3:2)
* **[[HC Slovan Bratislava]]**– HK Aquacity ŠKP Poprad  4:2  (**1:4**, **2:1**, 1:3, 5:3, **3:0**, 4:1)
* **[[Dukla Trenčín]]** –  MHC Martin 4:0  (**3:2**, **6:2**, 3:2, 3:2)

### Semifinále

* HC Košice – **[[Dukla Trenčín]]**  2:4  (**1:2**, **6:2**, 2:3, 3:4, **3:2sn**, 2:4)
* HKm Zvolen –  **[[HC Slovan Bratislava]]** 0:4  (**0:4**, **1:3**, 1:10, 1:3)

### Finále

* **[[HC Slovan Bratislava]]** – Dukla Trenčín 4:0  (**4:2**, **5:3**, 3:1, 4:1)

## Majster Slovenska 2006/2007 – [[HC Slovan Bratislava]]
* **Brankári:** Sasu Hovi, Ján Chovan
* **Obrancovia:** Dalibor Kusovský, Jan Srdínko, Petr Pavlas, Daniel Hančák, Milan Hruška, Dušan Devečka, Peter Huba, Michal Sersen, Jozef Wagenhoffer, Stanislav Škorvánek, Kaspars Astašenko, Lukáš Lauko
* **Útočníci:** Michal Kokavec, Michal Hreus, Ľubomír Hurtaj, Martin Kuľha, Roman Kukumberg, Marek Uram, Marek Vorel, Juraj Sýkora, Ľubomír Pištek, Igor Baček, Roman Tvrdoň, Miroslav Lažo, Martin Hujsa, Juraj Gráčik, Juraj Prokop, Matej Češík, Robin Just
* **Tréneri:** Zdeno Cíger, Miroslav Mikološovič

Kategória:Sezóny slovenskej hokejovej ligy
Kategória:Ľadový hokej v 2006
Kategória:Ľadový hokej v 2007
Sojuz TMA-16

**Sojuz TMA-16** () bol ruský pilotovaný kozmický let v rámci programu Sojuz. Sojuz TMA-16 vyštartoval 30. septembra 2009 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 21. Na palube Sojuzu TMA-16 sa nachádzal aj vesmírny turista Guy Laliberté. Sojuz TMA-16 zostal u ISS ako záchranná loď až do marca 2010, kedy sa s ním vrátili späť na Zem Maxim Surajev a Jeffrey Williams. 

## Posádka
*  Maxim Surajev (1), veliteľ, CPK
*  Jeffrey Williams (3), palubný inžinier, NASA 

### Iba štart
*  Guy Laliberté (1), účastník kozmického letu, vesmírny turista
V zátvorkách je uvedený celkový počet letov do vesmíru vrátane tejto misie.

### Záložná posádka
*  Alexandr Skvorcov ml., veliteľ, CPK
*  Shannon Walkerová, palubný inžinier 1, NASA
*  Barbara Barrettová, účastník kozmického letu, vesmírny turista 

## Priebeh letu
Sojuz TMA-16 hladko odštartoval z kozmodrómu Bajkonur 30. septembra 2009 o 7:14:42 UT. Spojenie s Medzinárodnou vesmírnou stanicou (ISS) po štandardnom dvojdennom lete sa uskutočnilo 2. októbra 2009. Po prvýkrát tak boli k ISS pripojené tri Sojuzy. 

## Referencie


## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2009
Kategória:Kozmonautika v 2010
Sojuz TMA-17

**Sojuz TMA-17** () bol ruský pilotovaný kozmický let v rámci programu Sojuz. Sojuz TMA-17 vyštartoval 20. decembra 2009 z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 22. Potom zostal u ISS ako záchranná loď až do júna 2010, kedy sa s ním rovnaká trojica kozmonautov vrátila späť na Zem.

## Posádka
*  Oleg Kotov (2), veliteľ, CPK
*  Sóiči Noguči (2), palubný inžinier 1, JAXA
*  Timothy Creamer (1), palubní inžinier 2, NASA 

(V zátvorkách je uvedený celkový počet letov do vesmíru vrátane tejto misie.)

### Záložná posádka
*  Anton Škaplerov, veliteľ, CPK
*  Satoši Furukawa, palubný inžinier 1, JAXA
*  Douglas Wheelock,  palubný inžinier 2, NASA

## Priebeh letu
left|thumb|Štart Sojuzu TMA-17 z kozmodrómu Bajkonour, 20. december 2009

Sojuz&nbsp;TMA-17 odštartoval z kozmodrómu Bajkonur 20.&nbsp;decembra 2009 o&nbsp;21:52&nbsp;UT. Spojenie s&nbsp;Medzinárodnou vesmírnou stanicou (ISS) po štandardnom dvojdennom lete prebehlo 22.&nbsp;decembra 2009. 12. mája 2010 o 9:23 a.m EDT bol Sojuz TMA-17 "preparkovaný" z "nadir port" modulu Zvezda k "aft port" modulu Zvezda (9:53 a.m EDT).

V stredu 2. júna 2010 o 2:04 SELČ (0:04 UTC) sa loď Sojuz TMA-17 s posádkou Kotov, Noguči, Creamer odpojila od ISS a o 5:25 SELČ (3:25 UTC) úspešne pristála. Pristátie prebehlo podľa plánu 148&nbsp;km juhovýchodne od Džezkazganu v Kazachstane. Vyzdvihnutie kozmonautov zabezpečovala početná skupina záchranárov vybavená 3&nbsp;lietadlami, 12&nbsp;vrtuľníkmi a terénnymi vozidlami, ktorá sa k pristávajúcemu modulu dostali ihneď po dosadnutí.
right|thumb|Návratový modul Sojuzu TMA-17 pristáva v kazašskej stepi

## Referencie

## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2009
Kategória:Kozmonautika v 2010
Konduktometria

**Konduktometria** je metóda merania špecifickej vodivosti *κ* elektrolytu, ktorá sa vykonáva konduktometrami, ohmmetrami, resp. impedančnými spektroskopmi. Rozlišuje sa priama konduktometria a nepriama konduktometria, tzv. konduktometrickú titráciu. Konduktometriu je možné využiť aj na určovanie súčinu rozpustnosti málo rozpustných solí. 

## Kalibrácia konduktometra
Kalibrácia konduktometra sa vykonáva vodnými roztokmi chloridu draselného, ktorých vodivosti sú tabelované. Konštanta vodivostnej nádobky s elektródami pokrytými platinovou čerňou sa kontroluje raz mesačne. Konštanta vodivostnej nádobky sa kontroluje meraním vodivosti pripravených kontrolných roztokov 0,01 M a 0,001 M chloridu draselného, ktoré boli vytemperované na 25 °C.

0,1 M roztok chloridu draselného: 7,456 g chloridu draselného vysušeného 2 hod. pri 105 °C sa rozpustí v demineralizovanej vode a doplní sa pri 25 °C na objem 1000 ml. Vodivosť tohto roztoku pri 25 °C je 12880 μS/cm.

0,01 M roztok chloridu draselného: 100 ml 0,1 M roztoku chloridu draselného sa doplní demineralizovanou vodou pri 25 °C na objem 1000 ml. Vodivosť tohto roztoku pri 25 °C je 1413 μS/cm.

0,001 M roztok chloridu draselného: 10 ml 0,1 M roztoku chloridu draselného sa doplní demineralizovanou vodou pri 25 °C na objem 1000 ml. Vodivosť tohto roztoku pri 25 °C je 147 μS/cm.

## Postup konduktometrie
Vzorka sa vytemperuje na 25 °C a naleje sa do dvoch nádobiek so vzorkou. V prvej nádobke sa vodivostná elektróda niekoľkonásobným ponorením opláchne, potom sa vyberie a nechá odkvapkať. Ponorí sa do druhej nádobky a meria postupom zodpovedajúcim použitému prístroju.

Pri meraní vzoriek s veľmi odlišnými hodnotami vodivosti je lepšie použiť 3 nádobky. V prvých dvoch sa elektróda opláchne a v tretej sa meria. Množstvo vzorky v nádobke a umiestnenie elektród musí byť volené tak, aby pod i nad elektródami bola ešte aspoň dvojcentimetrová vrstva vzorky.

Pri meraní vodivostí nižších ako 0,1 μS/cm je potrebné použiť na meranie prietokovú vodivostnú nádobku bez prístupu vzduchu.

Elektróda sa medzi meraniami prechováva v demineralizovanej vode. Spôsob merania vodivosti je daný typom použitého prístroja.

Stanovená hodnota sa odčíta priamo na stupnici prístroja v jednotkách μS/cm ako elektrolytická vodivosť pri 25°C. Pokiaľ sa vykonáva meranie pri inej teplote ako je 25 °C je potrebné túto teplotu a metódu korekcie uviesť pri výsledku merania.

## Priama konduktometria
Vzhľadom na to, že elektrolyt mení svoju vodivosť v závislosti na koncentrácii iónov, ktoré obsahuje je možné touto metódou stanovovať obsah týchto iónov, merať čistotu deionizovanej vody, vodivosti chladiva primárneho a sekundárneho okruhu jadrových elektrární a ich pomocných systémov.

## Konduktometrická titrácia
*Viac v hlavnom článku: [[Konduktometrická titrácia]]*

Touto metódou sa sleduje závislosť špecifickej vodivosti elektrolytu na objeme pridaného titračného činidla. Z výslednej krivky sa obvykle určuje ekvivalentný bod.

## Referencie

Kategória:Titrácia
Kategória:Inštrumentálna analytická chémia
Kategória:Elektrochémia
Colin Maclaurin

**Colin Maclaurin** (* február 1698, Kilmodan, Cowal, Argyllshire, Škótsko, Spojené kráľovstvo – † 14. jún 1746, Edinburgh, Škótsko, Spojené kráľovstvo) bol škótsky matematik. Napriek tomu, že nie je ich objaviteľom, sú po ňom pomenované Maclaurinove rady a súvisiace Maclaurinove polynómy (špeciálny prípad Taylorovych radov a polynómov), keďže bol priekopníkom ich využitia. Nezávisle od Leonharda Eulera dokázal tzv. Eulerovu-Maclaurinovu vetu, ktorá sa dá použiť napríklad na odvodenie Stirlingovej aproximácie.

## Iné projekty

Kategória:Narodenia v 1698
Kategória:Úmrtia v 1746
Kategória:Škótski matematici
Affero General Public License

**Affero General Public License**, často skracované ako **Affero GPL** alebo **AGPL** (a niekedy neformálne aj **Affero licencia**) je označenie pre dve rozdielne, ale historicky súvisiace licencie slobodného softvéru: 
***Affero General Public License, verzia 1** (publikovaná spoločnosťou Affero, Inc. v marci 2002 a založená na GNU General Public License, verzia 2 (GPLv2)),
***GNU Affero General Public License, verzia 3** (publikovaná Free Software Foundation v novembri 2007 a odvodená z GNU General Public License, verzia 3 (GPLv3)).

Obe verzie AGPL boli navrhnuté na uzatvorenie medzery v bežnej GPL, dotýkajúce sa poskytovateľov aplikačných služieb (ASP). Každá z verzií sa líši od GNU GPL, na ktorej je založená, tým, že pridáva ďalšiu podmienku ohľadom použitie softvéru cez sieť. Táto podmienka vyžaduje, aby každý zo sieťových používateľov diela licencovaného pod AGPL (typicky webové aplikácie) mal prístup ku kompletným zdrojovým kódom.

Free Software Foundation odporúča, aby sa uvažovalo o použití GNU AGPLv3 pri každom softvéri, ktorý sa bude bežne používať cez sieť.

## Pozri aj
* GNU General Public License
* GNU Lesser General Public License
* GNU Free Documentation License

## Referencie

## Externé odkazy
* GNU Affero General Public License Version 3
* GPLv3, softvér ako služba a verzia 2 licencie Affero GPL
* Affero General Public License Version 1
* AGPL Version 1 FAQ
* Free Software Foundation podporuje AGPL - tlačová správa
* Free Software Foundation GNU AGPL v3 - tlačová správa

Kategória:GNU
Kategória:Slobodný softvér
Kategória:Autorské právo
Kategória:Licencie slobodného softvéru
Open Source Initiative

thumb | right | logo OSI

**Open Source Initiative** (**OSI**) je organizácia, ktorá sa zaoberá presadzovaním open-source softvéru.

Organizácia bola založená vo februári 1998, Brucom Perensom a Ericom S. Raymondom, keď vyzývali Netscape Communications Corporation k publikovaniu zdrojového kódu ich hlavného výrobku – Netscape Communicator.

Raymond bol prezidentom od jeho založenia až do februára 2005. Súčasným prezidentom je Michael Tiemann.

## Vzťahy s hnutím slobodného softvéru

Hoci OSI vznikalo v rovnakom období ako hnutie slobodného softvéru, ktorú začal Richard Stallman a jeho Free Software Foundation, Open Source iniciatíva vznikla a vybrala si termín *open source* ako hlavnú myšlienku, kde pri vývoji nie je dôležitá akási politická „náklonnosti“, OSI chcelo zavedenie open source softvéru z čisto pragmatického hľadiska.

Stallman bol proti OSI z toho dôvodu, že OSI sa zameriavalo čisto iba na praktický prístup ku kódu sa nesnažilo sa o zamedzenie komerčného použitia. Pretože práve Stallman obhajoval slodobný sofvér pretože ten zostal vždy slobodným – GNU GPL licencia neumožňovala použitie kódu takto licencovaným žiadne iné licencovanie (výnimkou je multilicencia). Zatiaľ čo OSI obhajovalo akúkoľvek formu licencovania, kde dochádzalo ku zverejneniu kódu. Typickým príkladom rozdielnosti je BSD licencia, kde sa nekladú žiadne obmedzenia a kód môže byť použitý aj komerčne.

## Pozri aj
* Definícia Open Source

## Externé odkazy
* oficiálny web

Kategória:Open source
Výdaj

**Výdaj** môže byť:
* vydávanie v zmysle odovzdávanie
* výdajňa, miesto vydávania
* v poľnohospodárstve: množstvo nadojeného mlieka, pozri výdaj (množstvo mlieka)
* zastarano zriedkavo: výdavky, pozri výdavok
Príjem (podnikové hospodárstvo)

**Príjem** je v podnikovom hospodárstve: 
*a) v užšom zmysle (termín v súčasnom účtovníctve): prírastok peňažných prostriedkov (hotovosti) a prírastok ekvivalentov peňažných prostriedkov (ekvivalentov hotovosti) účtovnej jednotky/podniku; pojem znie v angličtine "(positive) cash flow" (IAS 7 a zákon č. 431/2002 Z.z. o účtovníctve v znení k 1.1.2009)
*b) v širšom zmysle (v teórii): bod a + zvýšenie (ostatných) pohľadávok

Pojem je odlišný od pojmu výnos, aj keď sa oba pojmy čiastočne kryjú.

## Pozri aj
*výdavok (podnikové hospodárstvo)

## Iné projekty

Kategória:Účtovníctvo
Kategória:Kalkulácia nákladov
Výdavok

**Výdavok** (zastarano **výdaj**) môže byť:
* všeobecne: to, čo sa za niečo vydá (obyčajne vo forme peňažných prostriedkov)
* špecificky:
** výdavok (podnikové hospodárstvo)
** výdavky (makroekonómia)
** skrátene: daňový výdavok
ŠK Vysoké Tatry

**Športový Klub Vysoké Tatry** vznikol z iniciatívy športového nadšenca a funkcionára Miloslava Slavíka. Všeobecne sa považuje za dátum vzniku 5. december 1926, kedy sa v Starom Smokovci stretli záujemcovia o športové dianie vo Vysokých Tatrách a dohodli sa na vytvorení klubu. Prvým predsedom sa stal MUDr. Jan Kubík.

Na začiatku sa klub zameral predovšetkým na lyžovanie, v lete to bol volejbal a tenis. Až v závere roku 1929 vzniká v Š.K.V.T. aj hokejový odbor (kanadský/ľadový hokej). Prvýkrát sa hokejisti Športového klubu Vysoké Tatry predstavili na turnaji o Pohár Palace sanatória Dr. Szontágha, ktorý sa konal 29. decembra 1929 až 1. januára 1930 v Novom Smokovci. Tatranci na turnaji odohrali 30. decembra s Č.S.K. Vyšehrad Praha prehrali 0:13 a VŠ Brno 0:8. Žiadne archívne dokumenty či dobová tlač nielenže neuvádza zápasy, ale ani zostavu ŠKVT pred sezónou 1929/30, keďže hokej sa v klube ŠKVT dovtedy nehral. Už 15. a 16. februára 1930 sa hokejisti Š.K.V.T. zúčastňujú na Majstrovstvách Slovenska, kde postupne podľahli Skiklubu Bratislava 0:2, Slávii Banská Bystrica 1:3 a ŠK Žilina 1:2. Po týchto výsledkoch skončili hokejisti Š.K.V.T. na slovenskom šampionáte na poslednom mieste. Vo svojej prvej sezóne to odohrali hokejisti ŠKVT len uvedených päť zápasov. Prvými hokejistami Š.K.V.T. boli brankár Dr. Izák, hubka, Olejár, Seeman, Kolařík, Riedl a Hrica.

Hokejový tím Š.K.V.T. v sezóne  1930/31 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář a novými posilami sa stali Šonský a Pleskáč. Športový klub Vysoké Tatry absolvoval 13 zápasov, z toho päť víťazných, dva nerozhodné a šesť zápasov prehrali. V sezóne 1930/31 sa na hokejovej mape Slovenska po prvýkrát objavuje Poprad.

Prehľad zápasov Š.K.V.T. v sezóne 1930/31:
* 26. december 1930 ŠK Žilina 2:0
* 26. december 1930 ŠK Žilina 3:0
* 1. január 1931 ŠK Třinec 1:2
* 2. január 1931 MHC Budapešť 1:3
* 2. január 1931 EV Brünner 0:1
* 11. január 1931 ŠK Žilina 3:0
* 19. január 1931 HT Krynica 0:6
* 22. január 1931 PAC Poprad 14:0
* 24. január 1931 Skiklub Bratislava 0:0
* 29. január 1931 PAC Poprad 6:0
* 1. február 1931 LTC Plzeň 0:4
* 2. február 1931 LTC Plzeň 1:2
* 15. február 1931 ČSK Košice 0:0

v sezóne 1931/32 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský a Pleskáč.

v sezóne 1932/33 tvorili MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský a Pleskáč.

v sezóne 1933/34 tvorili Jozef Fulka, MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský, Pleskáč, Rudolf Tomášek.

v sezóne 1934/35 tvorili Jozef Fulka, MUDr. Ľudovít Izák, Riedl, Ed Kolařík, Hubka, Michal Olejár, Venglář, Šonský, Pleskáč, Rudolf Tomášek.

Hokejový odbor Š.K.V.T. zanikol zlúčením s HC Poprad v roku 1935. Nový klub niesol meno HC Tatry.

## Zdroj
* Vysoké Tatry, r. I, č. 2, 28. jún 1931, Ed. Kolařík: Hockey v Tatrách

Kategória:Bývalé slovenské hokejové kluby
Výloha

**Výloha** môže byť:
* zastarano: 
** (uhraditeľný bežný) výdavok, pozri výdavok (podnikové hospodárstvo)
** výložka
* nesprávne: výklad, pozri výkladná skriňa
The Holocaust Industry

Kniha **The Holocaust Industry. Reflections on the Exploitation of Jewish Suffering** (dosl. Priemysel holokaustu. Úvahy o zneužívaní židovského utrpenia) bola publikovaná v roku 2000. Norman Finkelstein v nej tvrdí, že Elie Wiesel a ďalší zneužívajú pamiatku holokaustu ako *„ideologickú zbraň“*. Rovnako sa tak štát Izrael, *„jedna z vojensky najsilnejších krajín sveta s otrasnou bilanciou v oblasti ľudských práv sám obsadil do roly štátu obete“*, aby získal *„imunitu proti kritike.“* Tiež popisuje to, čo nazýva *„dvojitým vydieraním“* *„odpudzujúcim gangom plutokratov, chuligánov a mediokratov“* snažiacich sa získať obrovské právne odškodné a finančné vyrovnanie od Nemecka a Švajčiarska a tieto peniaze potom idú právnikom a organizáciám zainteresovaným v ich získaní a nie skutočným preživším holokaustu. 

Kniha sa stretla s odmietavou reakciou v niektorých kruhoch, s kritikou, že bola nedostatočne prepracovaná a/alebo umožnila iným využiť ju na antisemitské účely. Napríklad, nemecký historik Hans Mommsen označil prvé vydanie za *„najtriviálnejšiu knihu, ktorá môže ľahko vznietiť antisemitské predsudky.“* Izraelský historik holokaustu Israel Gutman nazval knihu *„hanopisom“* uvádzajúc, že *„nejde o vedeckú ani politickú literatúru ... dokonca si nemyslím, že môže byť recenzovaná či hodnotená ako legitímna kniha.“* Knihu ostro kritizoval aj profesor Brownovej univerzity Omer Bartov a profesor Peter Novick z University of Chicago.

Finkelstein však má aj svojich podporovateľov. Raul Hilberg, všeobecne uznávaný ako popredný expert medzi bádateľmi holokaustu, povedal, že kniha vyjadruje názory, s ktorými on sám v podstate súhlasí a rovnako ako Finkelstein považuje zneužívanie holokaustu za *„odporné“*. Pri inej príležitosti na otázku, že či Finkelsteinova analýza nemôže byť neonacistami využitá na antisemitské účely, Hilberg odpovedal: *„Aj keby ju tak použili, obávam sa, že pravda musí byť povedaná otvorene bez ohľadu na následky, ktoré by boli nežiaduce či prekážajúce.“*

## Referencie

Kategória:Holokaust
Priemysel holokaustu

**Priemysel holokaustu** môže byť:

* kniha, pozri Priemysel holokaustu (kniha)
* pojem, pozri Priemysel holokaustu (pojem)
Štadión San Mamés

**Estadio San Mamés** (*slovensky*: štadión San Mamés) je futbalový štadión v Bilbau, Baskicko, Španielsko. Tento štadión je domovským stánkom **[[Athletic Club]]**, ktorý má prezývku *Los leones de San Mamés-Bilboko leoiak* (*slovensky*: Levy zo San Mamés - Baskické levy). Táto prezývka je odvodená od udalosti, ktorá sa spája s kostolom San Mamés (*slovensky*: Svätý Mamés) blízko, ktorého bol postavený štadión klubu. Podľa legendy bol raný kresťan, ktorý sa volal Mamés, hodený Rimanmi levom, ktoré ho odmietli zožrať. Mamés bol neskôr vyhlásený za svätého. Štadión Athletica nesie rovnaké meno ako blízky kostol, San Mamés, ale je tiež nazývaný **La Catedral** (*slovensky*: Katedrála).

## História

Základný kameň štadióna bol položený 20. januára 1913 počas úradovania prezidenta Alejandra de la Sota. O sedem mesiacov neskôr, v auguste toho istého roku, bol štadión slávnostne otvorený. Kapacita tohto štadióna bola 7 000 miest, z toho 3 000 na sedenie. Prvý zápas na novom štadióne sa odohral 21. augusta 1913 medzi Athleticom a Racingom of Irún so zmierlivým výsledkom 1-1. Seve Zuazo mal česť urobiť prvý výkop a Pichichi bol autorom prvého gólu *Rojiblanco* (*slovensky*: červeno-bielych) v Katedrále.

Začiatkom päťdesiatych rokov došlo na štadióne k zásadným zmenám. Na hlavnej tribúne bolo vybudované jedno celé nové poschodie bez akýchkoľvek oporných stĺpov a nad ním sa čnel dominantný oblúk, ktorí sa stal od sezóny 1952/53 symbolom štadióna.

V roku 1957 bola vybudovaná južná tribúna, v roku 1961 severná, v roku 1964 bolo nainštalované osvetlenie a v roku 1972 bola postavená východná tribúna. Ďalšie zásadné zmeny prebehli pred majstrovstvami sveta vo futbale v roku 1982. Od tohto obdobia je štadión v podstate taký istý ako dnes.

## San Mamés Barria

San Mamés Barria (*slovensky*: Nový San Mamés) je dočasný názov pre nový plánovaný futbalový štadión v Bilbau, Baskicko, Španielsko. Tento štadión má byť novým domovom futbalového klubu Athletic Club a má nahradiť súčasný štadión San Mamés.

## Galéria

Obrázok:Athleticzaleak San Mamesen inguruan.JPG|Pred štadiónom
Obrázok:Atletico Bilbao Stadion.jpg|Pohľad z vonku
Obrázok:Mosaikoa San Mamesen.JPG|Oblúk San Mamés
Obrázok:San Mamés entrenamiento.PNG|Pohľad na jednu z tribún
Obrázok:Estadio San Mamés.PNG|Počas zápasu
Obrázok:San_mames_uefa.png|Pred zápasom Európskej ligy 


## Externé odkazy
* www.athletic-club.net
* www.worldstadiums.com 
* www.sanmames.org

Kategória:Athletic Bilbao
Kategória:Futbalové štadióny v Španielsku
Kategória:Architektúra z 1913
San Diego Comic-Con

[náhľad|San Diego Convention Center v [San Diego (Kalifornia)|San Diegu v Kalifornii.]]

**San Diego Comic-Con International**, je štvordňový multi-žánrový con, ktorý sa koná každé leto v San Diegu v Kalifornii od roku 1970. Tento celosvetový festival odhaľuje všetky novinky vo svete komiksov, filmov a televíznych seriálov, v ktorých vystupujú superhrdinovia.

Od roku 1974 sa počas tejto udalosti udeľujú ceny Inkpot Award.

## Iné projekty

## Externé odkazy
* oficiálna stránka San Diego Comic-Con International

Kategória:Komiksy
Kategória:Kultúra v Kalifornii
Náklad (opak výnosov)

**Náklad** je opak pojmu výnos vo finačnom alebo vnútropodnikovom účtovníctve. Podrobnosti pozri nižšie.

## Finančné účtovníctvo
Definícia podľa slovenského zákona o účtovníctve (k 1.1.2009) znie: Nákladom je zníženie ekonomických úžitkov účtovnej jednotky v účtovnom období, ktoré sa dá spoľahlivo oceniť.

Definícia podľa IAS/IFRS znie: Náklady (angl. expenses) predstavujú zníženie ekonomického potenciálu počas účtovného obdobia vo forme úbytku alebo zníženie aktív (majetku) resp. zvýšenia záväzkov, ktoré má za následok zníženie vlastného imania iného charakteru než je jeho zníženie v dôsledku rozdelenia vlastného imania vlastníkom (podniku). Podľa IAS/IFRS sa náklady delia na:
* náklady z bežnej činnosti (angl. "expenses that arise in the course of the ordinary activities")
* pasívne straty (angl. losses; niekedy prekladané ako len "straty")

Presné členenie nákladov podľa slovenskej právne predpísanej štruktúry výkazu ziskov a strát pozri v článku výkaz ziskov a strát.

## Nákladové účtovníctvo
Náklad v nákladovom účtovníctve sa od nákladu vo finančnom účtovníctve odlišuje napríklad úpravou o odlišné odpisy na vnútropodnikové účely, odčítaním nákladov vôbec sa netýkajúcich normálnej činnosti podniku (napr. dar Červenému krížu) a mimoriadnych nákladov, zohľadnením platu podnikateľa (ako oportunitných nákladov) a podobne.

Kategória:Účtovníctvo
Kategória:Kalkulácia nákladov
Príjem

**Príjem** môže byť:
*všeobecne: 
**vzatie odovzdávanej alebo sprostredkúvanej veci alebo informácie
**vzatie k sebe do rodiny, domu, opatery a podobne
*prijímacia kancelária, prijímacie oddelenie
*v ekonómii: 
**všeobecne: peniaze, ktoré subjekt dostane v rámci obchodných transakcií
**opak výdavku, pozri príjem (podnikové hospodárstvo)
**neodborne (najmä pod vplyvom angličtiny): 
***zisk
***výnos (v účtovníckom alebo podobnom zmysle)
*v technike a fyzike: zachytenie elektromagnetických vĺn určitého vysielača, ich zosilnenie a reprodukcia, pozri príjem (vlny)

**Dôchodok** alebo **príjem** môže byť:
* v národnom hospodárstve: rôzne definovaný pojem, pozri dôchodok (národné hospodárstvo)
* neodborne: (len) dlhodobejší opakovaný zárobok (jedinca, domácnosti) plynúci najmä z prac. pomeru, ale aj z iných zdrojov, pozri najmä pracovný príjem
* [tvar *príjem* je tu nevhodný] v daňovom práve : predmet dôchodkových daní (napr. daní z príjmov), t. j. daňové príjmy mínus daňové výdavky, pozri dôchodok (dôchodkové dane)

**Dôchodok** (synonymum penzia) môže byť:
*pravidelný príjem osôb, ktoré nemôžu hradiť náklady na živobytie z pracovného príjmu, pozri najmä starobný dôchodok, invalidný dôchodok, vdovský dôchodok
*situácia toho, kto taký príjem poberá, pozri dôchodok (situácia)
Štadión San Mamés Barria

**San Mamés Barria** (*slovensky*: Nový San Mamés) je dočasný názov pre nový plánovaný futbalový štadión v Bilbau, Baskicko, Španielsko. Tento štadión má byť novým domovom futbalového klubu **[[Athletic Club]]** a má nahradiť súčasný štadión San Mamés. Projekt na výstavbu tohto štadióna bol schválený v marci 2006. Po siahodlhých rokovaniach so samosprávou mesta sa jeho výstavba má začať v apríli 2010. Od sezóny 2014/2015 by mal hrať Athletic Club svoje zápasy na tomto päť hviezdičkový štadióne s kapacitou 58-tisíc divákov vybudovanom za 240 miliónov eur.

Nový štadión bude postavený hneď vedľa súčasného štadiónu San Mamés na pozemku, ktorý bol do roku 2003 vo vlastníctve Bilbao International Trade Fair. Najprv budú vybudované trištvrtiny tohto štadióna, na ktorom sa začnú potom hrať zápasy, následne bude starý štadión zbúraný a nový sa dobuduje. Výstavbe nového štadióna ustúpi aj časť areálu Baskickej univerzity v susedstve.

## Referencie

## Iné projekty

## Externé odkazy
* www.sanmamesbarria.org  Oficiálne stránky
* www.sanmames.org Neoficiálne stránky
* www.worldstadiums.com 

Kategória:Athletic Bilbao
Kategória:Futbalové štadióny v Španielsku
Motočika Čósokabe

**Motočika Čósokabe** (; * 1538 - † 11.  júl 1599) bol  japonský daimjó obdobia Sengoku. Bol 21. vodcom klanu Čósokabe z provincie Tosa (v súčasnosti  prefektúra Kóči). Bol synom a dedičom Kuničiku Čósokabe a jeho matka pochádzala z klanu Saitó z provincie Mino. 

V roku 1575, Motočika bol víťazom bitky pri Watarigawe, ovládol provinciu Tosa. Počas nasledujúceho desaťročia rozšíril svoju moc na celé Šikoku. V roku 1585 Hidejoši Hašiba (neskôr Tojotomi) napadol tento ostrov s vojskom o sile 100 000 mužov, ktoré viedli Hideie Ukita, Takakage Kobajakawa, Motonaga Kikkawa, Hidenaga Hašiba a Hidecugu Hašiba. Motočika sa vzdal a stratil provincie Awa, Sanuki a Ijo; Hidejoši mu dovolil ponechať si provinciu Tosa. 

Pod Hidejošim sa Motočika a jeho syn Nobučika zúčastnili invázie do susedného Kjúšú, pri ktorej Nobučika zomrel. V roku 1590 Motočika viedol flotilu pri obliehaní Odawary a tiež sa zúčastnil japonskej invázie do Kóree v roku 1592. 

Motočika zomrel v roku 1599 vo veku 61 rokov vo svojej rezidencii Fušimi.
## Externé odkazy
* Samurai Archives – Chosokabe Motochika 

## Zdroje

Kategória:Narodenia v 1538
Kategória:Úmrtia v 1599
Kategória:Osobnosti obdobia Sengoku
Demografia USA

**Demografia [[Spojené štáty|Spojených štátov]]** je pomerne pestrá, keďže územie štátu bolo osídlené prevažne imigrantmi, ktorí do USA prišli z celého sveta. Niekoľko kolonizačných vĺn malo rôzne zloženie v závislosti na krajine pôvodu.

Ľudia sem prichádzali za lepším životom, utekali pred chudobou a pred náboženským útlakom. V Spojených štátoch potom našli slobodu a mohli začať nový život. K imigrácii taktiež prispeli zlaté horúčky a vidina rýchleho zbohatnutia. V predchádzajúcich storočiach sa do USA sťahovali hlavne Európania, dnes sú to Ázijčania a imigranti z Latinskej Ameriky. V roku 2006 prekročil počet obyvateľov USA 300 miliónov. Výsledkom 23. sčítania populácie USA ku dňu 1. apríla 2010 je celkový počet **308 745 538** obyvateľov.

## Rasové zloženie
Podľa odhadu United States Census Bureau z roku 2005 vyzerá rasové zloženie USA takto:

***Bieli Američania**, 74,7% (okolo 215,3 miliónov). Tento pojem zahrnuje osoby pôvodom z Európy, severnej Afriky, Stredného východu (napr. Arabi) a zo strednej Ázie. Ďalej osoby hispánskeho pôvodu (Hispanoameričanov alebo Hispáncov), ktorí sa z rasového hľadiska považujú za belochov.
***Černosi alebo Afroameričania**, 12,1% (asi 34,9 miliónov)
***Ázijskí Američania**, 4,3% (12,5 miliónov)
***Americkí Indiáni**, 0,8% (2,4 miliónov)
***Pôvodní obyvatelia Havaja a ostatní tichomorskí ostrovania**, 0,1% (0,4 miliónov)
***Dve alebo viac rás**, 1,9% (5,6 miliónov)
***Ostatní**, 6% (17,3 miliónov)

Tieto čísla zahrnujú aj také osoby, ktoré sa označujú ako Hispánci. Od sčítania z roku 2000 znamená termín „Hispánec“ človeka, ktorý má španielske korene. Či už je to rodný Španiel alebo osoba z Latinskej Ameriky, (Latinská Amerika bola osídlená Španielmi, ktorí sa neskôr zmiešali s miestnymi Indiánmi) napr. z Mexika, Portorika, Kuby, Kolumbie a pod. Rasa je totiž pri americkom sčítaní ľudu jedna vec, zatiaľ čo hispánsky pôvod („hispánskosť“) vec druhá. Preto môže byť člen akejkoľvek rasy zároveň Hispáncom. Tieto osoby väčšinou hovoria po španielsky.

***Hispánci**, tvoria 14,5% obyvateľstva, čo zodpovedá asi 42 miliónom. 
**Z tohoto počtu sa 47,9% pokladá z rasového hľadiska za belochov, 42,2% za ostatných (väčšinou mesticov atď.), 2% za černochov a 1,6% za ostatné rasy (Ázijci, Indiáni a pod.).

## Pozri aj
* Spojené štáty

## Iné projekty

## Zdroj
* 


Kategória:Spojené štáty americké
Club Bizcaya

thumb|200px|Club Bizcaya z roku 1902
**Club Bizcaya** bol baskický futbalový klub špeciálne vytvorený, aby odohral dva turnaje, Copa de la Coronación (*slovensky*: Korunovačný pohár) v roku 1902 a Copa del Rey (*slovensky*: Kráľovský pohár) v roku 1907. 

V roku 1902 sa odohral prvý ročník Copa del Rey (pod názvom Copa de la Coronación). Pri tejto príležitosti sa v Bilbau rozhodli zložiť z dvoch celkov, Athletic Club a *Bilbao FC*, jeden tím, ktorý bude reprezentovať Bilbao na tomto turnaji.

## Copa de la Coronación 1902

**Club Bizcaya** v tomto roku tvorili hráči zložený z dvoch klubov, Athletic Club (založený 1898) a *Bilbao FC* (založený 1900). Tento tím reprezentoval Bilbao na turnaji pri príležitosti korunovácie španielskeho kráľa Alfonsa XIII. a tento turnaj vyhral, keď vo finále porazil FC Barcelona 2-1, gólmi Astorquiu a Cacaeauxa. Neskôr v roku 1903 sa *Bilbao FC* zlúčilo do jedného klubu s Athleticom Club.

## Copa del Rey 1907

**Club Bizcaya** tentoraz vytvorili hráči Athletic Club a Unión Vizcaino. Tento tím sa dostal do finale Copa del Rey, v ktorom 30. marca 1907 na štadióne Hipodrómo v Madride prehral s Madridom FC 0-1

Kategória:Athletic Bilbao
Kategória:Španielske futbalové kluby
Edward Feigenbaum

**Edward Albert Feigenbaum** (* 20. január 1936, Weehawken, New Jersey, USA) je americký informatik zaoberajúci sa najmä umelou inteligenciou. Často je označovaný za otca expertných systémov. Za prácu v oblasti rozsiahlych systémov umelej inteligencie dostal v roku 1994, spolu s Rajom Reddym, Turingovu cenu.

## Externé odkazy
* Edward Feigenbaum na Stanford University  

Kategória:Výskumníci v oblasti umelej inteligencie
Kategória:Držitelia Turingovej ceny
Kategória:Informatici USA
Kategória:Informatici židovského pôvodu
Kategória:Osobnosti USA židovského pôvodu
Kategória:Osobnosti z New Jersey
Alan Perlis

**Alan Jay Perlis** (* 1. apríl 1922, Pittsburgh, Pensylvánia, USA - † 7. február 1990, New Haven, Connecticut, USA) bol americký informatik. Je známy najmä vďaka priekopníckej práci v oblasti programovacích jazykov a ako prvý držiteľ Turingovej ceny. Tú dostal v roku 1966 za pôsobenie v oblasti programovacích jazykov a tvorby kompilátorov, špeciálne za jeho prácu na tvorbe programovacieho jazyka ALGOL. 

Kategória:Informatici USA
Kategória:Priekopníci informatiky
Kategória:Tvorcovia programovacích jazykov
Kategória:Držitelia Turingovej ceny
Kategória:Osobnosti z Pittsburghu
Kleomenes II.

**Kleomenes II.** alebo **Kleomenés II.** () bol kráľ Sparty od roku 369 pred Kr. do roku 309 pred Kr. Pochádzal z kráľovskej rodiny Agiovcov. Jeho spolukráľmi z kráľovského rodu Eurypontovcov boli Archidamos III. (360 – 338 pred Kr.), Agis III. (338 – 331 pred Kr.) a Eudamidas I. (331 – 305 pred Kr.)

Na trón nastúpil po svojom bratovi Agésipolovi, ktorý zomrel bezdetný. Kráľom sa stal v čase, keď hegemónia Sparty v Grécku bola už len spomienkou. Túto pozíciu si výbojmi postupne vydobyla Macedónia. Po bitke pri Chaironei sa Macedónia na čele s kráľom Filipom II. stala pánom Grécka. O rok na zvolanom kongrese v Korinte pri účasti všetkých gréckych štátov (s výnimkou Sparty) vyhlásili program všeobecného usporiadania pomerov. Grécke štáty si na návrh Macedónie vytvorili voľnú federáciu a zachovali si úplnú nezávislosť vo veciach vnútorných. Ešte v tom istom roku na druhom zasadnutí súhlasili s návrhom kráľa Filipa na spoločnú vojenskú výpravu proti Perzii. Kráľ Filip II. bol onedlho zavraždený a úloha vedenia vojenskej výpravy proti Peržanom pripadla jeho synovi Alexandrovi. Grécke vojsko sa na výpravu vydalo v roku 334 pred Kr.

Nie je známe o žiadnych aktivitách kráľa Kleomena v týchto časoch ani počas jeho dlhého panovania, ale je známe, že Sparta sa spočiatku držala stranou, ale v roku 331 pred Kr. využila  Alexandrovu neprítomnosť a povstala proti rastúcemu vplyvu macedónskej moci. Od Peržanov dostali finančnú pomoc, čím mali aj vojenskú podporu gréckych žoldnierov. K rozhodujúcemu stretnutiu protivníkov došlo pri meste Megalopolis. Podľa opisu starogréckeho historika Diodora Sicílskeho to bola veľmi krvavá bitka. Hoci mal nepriateľ početnú prevahu, Sparťania, ktorým velil Kleomenov spolukráľ Agis, bojovali zúrivo a dlho udržiavali svoje postavenie, ale nakoniec podľahli. V bitke padlo 6 000 Sparťanov aj s kráľom Agidom, ktorý zomrel hrdinskou smrťou. Nádeje Sparty o obnovenie svojho mocenského postavenia tým skončili a Sparta bola nútená uzavrieť mier.

Kleomenes vládol dlhých šesťdesiat rokov. Mal dvoch synov Akrotata a Kleonyma. Keď v roku 309 pred Kr. zomrel gerúzia po spore s eformi rozhodla, že jeho nástupcom sa stane Areus syn jeho staršieho už nebohého syna Akrotata.
## Zdroje
*Diodoros Sicílsky: *Bibliotheca historia*
*Pausanias: *Periégésis tés Hellados*
*Vojtech Zamarovský: *Grécky zázrak*

Kategória:Narodenia v 4. storočí pred Kr.
Kategória:Úmrtia v 4. storočí pred Kr.
Kategória:Vládcovia Sparty
Hořavova-Wittenova doménová stena

**Hořavova-Wittenova doménová stena** je v teoretickej fyzike typ domény, ktorá sa správa ako hranica jedenásťrozmerného priestoročasu v M-teórii.

Petr Hořava a Edward Witten tvrdili, že zrušenie anomálií zaručuje, že kalibračná teória supersymetrie s EB kalibračnou skupinou sa šíri na tejto doménovej stene. Tento fakt je dôležitý pre rôzne relácie medzi M-teóriou a teóriou superstrún.
Seibergova–Wittenova kalibračná teória

::*O aplikácii pre 4-priestorovosť pozri [[Seibergov-Wittenov invariant]]*

**Seibergova–Wittenova kalibračná teória** je v teoretickej fyzike súbor výpočtov, ktoré určujú fyziku nízkych energií - a to moduli priestor a hmotnosti elektricky a magneticky nabitých častíc ako funkcie moduli priestoru.

Toto je možné a netriviálne v kalibračnej teórii s *N=2* rozšírenej supersymetrie kombináciou faktu, že rôzne parametre Lagrangiána sú holomorfické funkcie (dôsledok supersymetrie) a známe správanie sa teórie v klasickom limite.

Moduli priestor v teórii plného kvanta má mierne odlišnú štruktúru od tej, ktorá je definovaná klasickou teóriou.

## Externé odkazy
* Seiberg-Wittenova theória na arxiv.org http://xstructure.inr.ac.ru/x-bin/revtheme3.py?level=1&index1=284824&skip=0

Kategória:Teoretická fyzika